text: Storsvindler på spil på Tønderegnen
  25 november 2013 kl. 11.19
  En 65-årig kvindelig bogholder og kasserer har siden 2007 begået underslæb over for foreninger og virksomheder i Skærbæk ved Tønder.
  Hun nåede at tilegne sig godt 3,3 millioner kroner, inden hun selv meldte sig til politiet i september sidste år, oplyser dagbladet JydskeVestkysten.
  Politiets efterforskning har nu ført til en tiltale for underslæb.
  Et enkelt firma har lidt et tab på knap 2,4 millioner kroner, selv om de årlige regnskaber blev revideret.
  Sportsforeninger er også blandt kvindens ofre. Alene Skærbæk IF har mistet 239.475 kroner.
  Sagen skal nu for retten.
  